CELEX: 32007R1299
Language: sk
Date: 2007-11-06 00:00:00
Title: Nariadenie Komisie (ES) č. 1299/2007 zo 6. novembra 2007 o uznávaní organizácií výrobcov chmeľu (kodifikované znenie)

7.11.2007   
            
            
               SK
            
            
               Úradný vestník Európskej únie
            
            
               L 289/4
            
         
      NARIADENIE KOMISIE (ES) č. 1299/2007
   zo 6. novembra 2007
   o uznávaní organizácií výrobcov chmeľu
   (kodifikované znenie)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1952/2005 z 23. novembra 2005 o spoločnej organizácii trhu s chmeľom, ktorým sa zrušujú nariadenia (EHS) č. 1696/71, (EHS) č. 1037/72, (EHS) č. 879/73 a (EHS) č. 1981/82 (1), a najmä na jeho článok 17,
   keďže:
   
               (1)
            
            
               Nariadenie Komisie (EHS) č. 1351/72 z 28. júna 1972 o uznávaní organizácií výrobcov chmeľu (2) bolo opakovane (3) podstatným spôsobom zmenené a doplnené. V záujme jasnosti a prehľadnosti by sa malo toto nariadenie kodifikovať.
            
         
               (2)
            
            
               Podmienky uznania organizácií výrobcov chmeľu ustanovené v článku 7 ods. 2 nariadenia (ES) č. 1952/2005 obsahujú okrem dôkazu ekonomicky životaschopnej činnosti najmä uplatňovanie spoločných pravidiel výroby a prvého uvedenia na trh. Tieto podmienky sa musia presne stanoviť.
            
         
               (3)
            
            
               Na zabezpečenie určitej jednotnosti administratívneho postupu by sa mali ustanoviť podrobné pravidlá žiadania o uznanie, jeho udelenia a odobratia.
            
         
               (4)
            
            
               Na začiatku každého kalendárneho roku by sa mal na účely informovania členských štátov a príslušných strán uverejniť zoznam organizácií, ktoré boli v priebehu predchádzajúceho roku uznané, a organizácií, ktorým bolo uznanie odobraté počas toho istého obdobia.
            
         
               (5)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre chmeľ,
            
         PRIJALA TOTO NARIADENIE:
   Článok 1
   1.   Spoločné pravidlá uvedené v článku 7 ods. 2 písm. b) a c) nariadenia (ES) č. 1952/2005 sa ustanovia v písomnej podobe. Tieto pravidlá obsahujú prinajmenšom:
   
               a)
            
            
               čo sa týka produkcie:
               
                           i)
                        
                        
                           použitie jednej alebo viacerých odrôd pri obnovovaní vysadených plôch alebo pri vytváraní nových;
                        
                     
                           ii)
                        
                        
                           zhodu s určitými metódami pestovania a ochrany rastlín;
                        
                     
                           iii)
                        
                        
                           zber, sušenie a, ak je to potrebné, prípravu pre odbyt;
                        
                     
         
               b)
            
            
               čo sa týka uvedenia na trh, najmä pokiaľ ide o koncentráciu a podmienky dodávky:
               
                           i)
                        
                        
                           všeobecné ustanovenia upravujúce predaj pre skupinu;
                        
                     
                           ii)
                        
                        
                           ustanovenia týkajúce sa množstiev, ktoré si výrobcovia môžu predávať, a pravidlá upravujúce tieto predaje.
                        
                     
         2.   Prvý stupeň uvedenia na trh znamená predaj chmeľu výrobcom samotným alebo v prípade výrobcov predaj chmeľu jej členmi veľkoobchodu alebo užívateľským odvetviam.
   Článok 2
   1.   Aby organizácia výrobcov mohla byť uznaná, musí zahŕňať plochy aspoň 60 hektárov a minimálne sedem výrobcov.
   V prípade Grécka sa minimálny počet hektárov zníži na 30.
   2.   V súlade s postupom uvedeným v článku 16 ods. 2 nariadenia (ES) č. 1952/2005 však môže byť členský štát oprávnený uznať na základe žiadosti, ktorá obhospodaruje registrované plochy s rozlohou menšou než 60 hektárov, ak sa tieto plochy nachádzajú v uznanom produkčnom regióne s rozlohou plôch menšou než 100 hektárov.
   Článok 3
   Každú žiadosť o uznanie musia sprevádzať tieto dokumenty a informácie:
   
               a)
            
            
               štatút;
            
         
               b)
            
            
               mená osôb oprávnených konať v mene organizácie;
            
         
               c)
            
            
               zoznam činností zdôvodňujúcich žiadosť o uznanie;
            
         
               d)
            
            
               dôkaz o tom, že sú dodržané ustanovenia článku 2.
            
         Článok 4
   1.   Členské štáty prijmú rozhodnutie o žiadosti o uznanie do troch mesiacov od jej prevzatia.
   2.   Uznanie sa odoberie, ak už nespĺňa podmienky ustanovené pre uznanie alebo ak sa uznanie zakladá na nesprávnych informáciách.
   Ak sa uznanie získalo alebo využívalo podvodným spôsobom, odoberie sa s retroaktívnym účinkom.
   3.   Členské štáty uplatňujú nepretržitý dohľad nad tým, aby uznané organizácie dodržiavali podmienky na ich uznanie.
   Článok 5
   1.   Keď členský štát udelí, odmietne alebo odoberie uznanie organizácii, je o tom povinný informovať Komisiu do dvoch mesiacov po oznámení rozhodnutia žiadateľovi a uviesť dôvody odmietnutia žiadosti o uznanie alebo odobratia uznania.
   2.   Komisia je povinná na začiatku každého kalendárneho roku zabezpečiť uverejnenie zoznamu organizácií, ktoré boli uznané v priebehu predchádzajúceho roku, ako aj tých, ktorým bolo uznanie v priebehu toho istého obdobia odobraté, v Úradnom vestníku Európskej únie.
   Článok 6
   Nariadenie (EHS) č. 1351/72 sa zrušuje.
   Odkazy na zrušené nariadenie sa považujú za odkazy na toto nariadenie a znejú v súlade s tabuľkou zhody uvedenou v prílohe II.
   Článok 7
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. novembra 2007
      
         
            Za Komisiu
         
         
            predseda
         
         José Manuel BARROSO
         
      
   
   
      (1)  Ú. v. EÚ L 314, 30.11.2005, s. 1, zmenené v Ú. v. EÚ L 317, 3.12.2005, s. 29.
   
      (2)  Ú. v. ES L 148, 30.6.1972, s. 13. Nariadenie naposledy zmenené a doplnené nariadením (EHS) č. 3858/87 (Ú. v. ES L 363, 23.12.1987, s. 27).
   
      (3)  Pozri prílohu I.
   
      PRÍLOHA I
      Zrušené nariadenie so zoznamom neskorších zmien a doplnení
      
                  nariadenie Komisie (EHS) č. 1351/72
               
               
                  (Ú. v. ES L 148, 30.6.1972, s. 13)
               
            
                  nariadenie Komisie (EHS) č. 2564/77
               
               
                  (Ú. v. ES L 299, 23.11.1977, s. 9)
               
            
                  článok 21 a príloha I časť II B písm. e) Aktu o pristúpení z roku 1979
               
               
                  (Ú. v. ES L 291, 19.11.1979, s. 77)
               
            
                  nariadenie Komisie (EHS) č. 2591/85
               
               
                  (Ú. v. ES L 247, 14.9.1985, s. 12)
               
            
                  nariadenie Komisie (EHS) č. 1323/86
               
               
                  (Ú. v. ES L 117, 6.5.1986, s. 12)
               
            
                  nariadenie Komisie (EHS) č. 3858/87
               
               
                  (Ú. v. ES L 363, 23.12.1987, s. 27)
               
            
   
      PRÍLOHA II
      Tabuľka zhody
      
                  Nariadenie (EHS) č. 1351/72
               
               
                  Toto nariadenie
               
            
                  článok 1 ods. 1 úvodná veta
               
               
                  článok 1 ods. 1 úvodná veta
               
            
                  článok 1 ods. 1 písm. a) úvodné slová
               
               
                  článok 1 ods. 1 písm. a) úvodné slová
               
            
                  článok 1 ods. 1 písm. a) písm. aa)
               
               
                  článok 1 ods. 1 písm. a) bod i)
               
            
                  článok 1 ods. 1 písm. a) písm. bb)
               
               
                  článok 1 ods. 1 písm. a) bod ii)
               
            
                  článok 1 ods. 1 písm. a) písm. cc)
               
               
                  článok 1 ods. 1 písm. a) bod iii)
               
            
                  článok 1 ods. 1 písm. b) úvodné slová
               
               
                  článok 1 ods. 1 písm. b) úvodné slová
               
            
                  článok 1 ods. 1 písm. b) písm. aa)
               
               
                  článok 1 ods. 1 písm. b) bod i)
               
            
                  článok 1 ods. 1 písm. b) písm. bb)
               
               
                  článok 1 ods. 1 písm. b) bod ii)
               
            
                  článok 1 ods. 1 písm. b) písm. cc)
               
               
                  —
               
            
                  článok 1 ods. 2
               
               
                  článok 1 ods. 2
               
            
                  článok 2 ods. 1 prvá veta
               
               
                  článok 2 ods. 1 prvý pododsek
               
            
                  článok 2 ods. 1 druhá veta
               
               
                  článok 2 ods. 1 druhý pododsek
               
            
                  článok 2 ods. 2
               
               
                  článok 2 ods. 2
               
            
                  článok 3
               
               
                  článok 3
               
            
                  článok 4 ods. 1
               
               
                  článok 4 ods. 1
               
            
                  článok 4 ods. 2 prvá veta
               
               
                  článok 4 ods. 2 prvý pododsek
               
            
                  článok 4 ods. 2 druhá veta
               
               
                  článok 4 ods. 2 druhý pododsek
               
            
                  článok 4 ods. 3 prvý pododsek
               
               
                  článok 4 ods. 3
               
            
                  článok 4 ods. 3 druhý pododsek
               
               
                  —
               
            
                  článok 5
               
               
                  —
               
            
                  článok 6
               
               
                  článok 5
               
            
                  —
               
               
                  článok 6
               
            
                  článok 7
               
               
                  článok 7
               
            
                  —
               
               
                  príloha I
               
            
                  —
               
               
                  príloha II